Document ID: 31977R2962

KOMISSION ASETUS (ETY) N:o 2962/77 annettu 23 päivänä joulukuuta 1977 oliiviöljyn vientitukien ja -maksujen soveltamista koskevista yksityiskohtaisista säännöistä annetun asetuksen (ETY) N:o 616/72 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1707/73(2),
ottaa huomioon yhteisön ja Kreikan välisestä rasvojen kaupasta 27 päivänä lokakuuta 1966 annetun neuvoston asetuksen N:o 162/66/ETY(3),
ottaa huomioon oliiviöljyn vientiin sovellettavista tuista ja maksuista 27 päivänä kesäkuuta 1967 annetun neuvoston asetuksen N:o 171/67/ETY(4), sellaisena kuin se on viimeksi muutettuna asetuksella (ETY) N:o 2429/72(5), ja erityisesti sen 11 artiklan,
sekä katsoo, että
interventioelinten hallussaan pitämän oliiviöljyn myyntiin saattamista koskevista yksityiskohtaisista säännöistä 23 päivänä joulukuuta 1977 annetun komission asetuksen (ETY) N:o 2960/77(6) 16 artiklan mukaisesti vientiä koskevan tarjouskilpailun seurauksena vietävät öljyt eivät ole oikeutettuja vientitukeen; tietyissä tapauksissa vientiä koskevalla tarjouskilpailulla myytyihin öljyihin sekoitetaan yhteisön markkinoilta ostettua öljyä ennen vientiä; tämän vuoksi olisi tarkennettava, että vientituki on varattu markkinoilta ostetulle öljylle tai siitä jalostetulle öljylle, jota käytetään vietävän sekoituksen valmistuksessa, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan oliiviöljyn vientitukien ja -maksujen soveltamista koskevista yksityiskohtaisista säännöistä 27 päivänä maaliskuuta 1972 annetun komission asetuksen (ETY) N:o 616/72(7) 1 artikla seuraavasti:
"1 artikla
1. Vientituki myönnetään ainoastaan oliiviöljyille, joiden vapaiden rasvahappojen pitoisuus öljyhappona ilmaistuna on enintään 30 grammaa 100 grammassa.
2. Jos vietävä oliiviöljy on alanimikkeeseen 15.07 A II kuuluva sekoitus, joka koostuu:
a) vientiä koskevan tarjouskilpailun mukaisesti ostetusta öljystä ja
b) suoraan yhteisön markkinoilta ostetusta öljystä,
alanimikkeeseen 15.07 A II kuuluville öljyille vahvistettu tuki myönnetään ainoastaan määrälle, joka on lähtöisin suoraan yhteisön markkinoilta."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 1977.

Labels: 3
17